|  |  |
| --- | --- |
| Numri i lëndës: | 2021:170007 |
| Datë: | 20.03.2024 |
| Numri i dokumentit: | 05477607 |

**P.nr.375/21**

**GJYKATA THEMELORE NË PRISHTINË - DEGA NË LIPJAN,** në përbërje prej gjyqtarit të vetëm gjykues Selman Salihu, me pjesëmarrjen e praktikantes Besmire Reçica, duke vendosur në çështjen penale kundër të pandehurit B. S. nga fshati R., Komuna L., për shkak të veprës penale Lendim i lehte trupor nga neni 185 par. 3 pika 3.1 të KPRK-së, akuzuar sipas aktakuzës së Prokurorisë Themelore në Prishtinë - Departamenti i Përgjithshëm, PP.II.nr.3031/21 të datës 26.07.2021, jashtë seancës, në mbështetje të nenit 357 par. 1 nënpar. 1.3 të Kodit të Procedurës Penal të Republikës së Kosovës, nenit 8 dhe nenit 15 paragrafi 1 të Ligjit për Ndërmjetësim, me datë 20.03.2024, mori këtë:

**A K T V E N D I M**

**I. APROVOHET** Marrëveshja e Ndërmjetësimit Nd.nr.07/24 e datës 15.03.2024, e arritur ndërmjet të pandehurit B. S. dhe të dëmtuarit B. S..

**II. HUDHET** aktakuza e Prokurorisë Themelore në Prishtinë - Departamenti i Përgjithshëm PP.II.nr.3031/21 të datës 26.07.2021.

**III. PUSHOHET** procedura penale për të pandehurin B. S.**,** nga i ati S. dhe nënës F., e vajzërisë K., i lindur më datën ..., me vendbanim në fshatin R., Komuna L., me numër personal ..., shqiptar, shtetas i Republikës së Kosovës, për veprën penale Lendim i lehte trupor nga neni 185 par.3 pika 3.1 të KPRK-së.

**IV.** Shpenzimet e procedurës penale bien në barrë të mjeteve buxhetore të kësaj gjykate.

**A R S Y E T I M**

Prokuroria Themelore në Prishtinë, me aktakuzën PP.II.nr.3031/21 të datës 26.07.2021, ka akuzuar të pandehurin B. S., për shkak për veprën penale Lendim i lehte trupor nga neni 185 par.3 pika 3.1 të KPRK-së.

Gjykata me datë 15.03.2024 ka mbajtur shqyrtimin gjyqësor, dhe palët janë njoftuar për mundësinë e zgjedhjes së kësaj çështje penale përmes procedurës së ndërmjetësimit. Palët janë pajtuar që kjo çështje të zgjidhet përmes ndërmjetësimit, prandaj Gjykata lëndën e ka dërguar në procedurën e ndërmjetësimit.

Gjykata ka dërguar këtë lëndë penale në ndërmjetësim pasi që me neni 2, paragrafi 2, të Ligjit për ndërmjetësim është përcaktuar se ndërmjetësimi në fushën penale zbatohet në rastet ku parashihet dënimi me gjobë dhe dënimi me burgim deri në tri (3) vjet, përveç rasteve të parapara në paragrafin 3 të këtij neni. Në rastin konkret vepra penale për të cilën është akuzuar i pandehuri është përcaktuar dënohet me gjobë ose me burgim deri në një (1) vit. Kurse me nenin 8, paragrafi 7, të Ligjit për ndërmjetësim është përcaktuar se pranohet marrëveshja në mes palëve për fillimin e procedurës së ndërmjetësimit, në çdo fazë të zhvillimit të procedurës në gjykatë kompetente, apo në një organ tjetër kompetent.

Gjykata është njoftuar nga ndërmjetësuesi se palët, me datë 15.03.2024, kanë arritur pajtimin në ndërmjetësim ashtu që janë marrë vesh që çështja të zgjidhet përmes ndërmjetësimit, të cilën marrëveshje e kanë nënshkruar dhe e njëjta nga ndërmjetësuesi është proceduar në gjykatë për aprovim të marrëveshjes.

Gjykata pas shikimit dhe vlerësimit të marrëveshjes për ndërmjetësim, konstatoj se palët pa ndonjë kërcënim dhe me vetë dëshirë kanë shprehur gatishmërinë që kjo çështje të zgjidhet me ndërmjetësim dhe nuk kanë kontestuar asnjë nga pikat e marrëveshjes së ndërmjetësimit, andaj edhe gjykata të njëjtën e aprovoi si në pikën I të dispozitivit të këtij vendimi.

Gjykata vlerëson se me arritjen e marrëveshjes së ndërmjetësimit në mes të pandehurit dhe palës së dëmtuar është krijuar rrethanë që e pengon ndjekjen penale në kuptim të nenit 357 paragrafi 1, nënparagrafi 1.3 të Kodit të Procedurës Penale të Republikës së Kosovës, prandaj gjykata edhe ka vendosur si në dispozitiv të pikës 2 dhe 3 të këtij aktvendimi.

Gjykata lidhur me shpenzimet e procedurës penale ka vendosur në bazë të nenit 453 të Kodit të Procedurës Penale të Republikës së Kosovës.

Nga sa u tha më lartë, u vendos si në dispozitiv të këtij aktvendimi.

**GJYKATA THEMELORE NË PRISHTINË**

**DEGA NË LIPJAN**

**P.nr.375/21 me datë 20.03.2024.**

**Gjyqtari i vetëm gjykues**

**Selman Salihu**